12. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 949 της 22 Ιουν./3 Ιουλ. 1981 (ΦΕΚ Β΄ 388) Περί όρων διαδικασίας χορηγήσεως άδειας διαθέσεως και εφαρμογής οπτικών φακών επαφής Έχοντας υπόψη τις διατάξεις του άρθρ. 9 παρ. 3 του Νόμ. 971/1979 «περί ασκήσεως του επαγγέλματος του οπτικού και καταστημάτων οπτικών ειδών» αποφασίζουμε: Οι όροι και η διαδικασία για την χορήγηση της κατά το άρθρ. 9 του Νόμ. 971/1979 ειδικής άδειας για τη διάθεση και εφαρμογή οπτικών φακών επαφής, καθορίζονται ως κατωτέρω: 1.Δικαιολογητικά: α.Αίτηση του ενδιαφερομένου. β.Άδεια ασκήσεως επαγγέλματος οπτικού.  γ.Τίτλος προσωπικής ικανότητος οπτικού.  δ.Άδεια ιδρύσεως και λειτουργίας καταστήματος οπτικών ειδών. ε.Βεβαίωση για άσκηση του επαγγέλματος οπτικού από πέντε και πάνω χρόνια μετά την απόκτηση του τίτλου προσωπικής ικανότητος οπτικού.  Η βεβαίωση αυτή χορηγείται, για όσους μεν ασκούν το επάγγελμα ως ίδιοι καταστηματάρχες ή ως Διευθυντές Καταστημάτων κατά τις διατάξεις του εδάφ. 2 της παρ. 2 του άρθρ. 8 του Νόμ. 971/1979 από τη Δ/νση ή το Τμήμα Υγιεινής της οικείας Νομαρχίας, για όσους δε ασκούν το επάγγελμα ως υπάλληλοι Καταστημάτων Οπτικών, από τον ιδιοκτήτη ή το Δ/ντη του Καταστήματος που για το γνήσιο της υπογραφής του θεωρείται (η βεβαίωση) από την αρμόδια Αστυνομική Αρχή.  Όσοι ασκούν το επάγγελμα ως υπάλληλοι καταστημάτων υποχρεούνται μαζί με τη βεβαίωση αυτή να υποβάλλουν και βεβαίωση του Ι.Κ.Α. από την οποία να φαίνεται ότι ήσαν ασφαλισμένοι για το χρόνο της εξαρτημένης εργασίας τους. 2.Εξετάσεις: α.Οι υποψήφιοι για τη λήψη ειδικής άδειας διαθέσεως και εφαρμογής φακών επαφής υποβάλλονται σε προφορικές εξετάσεις από την αρμόδια Επιτροπή του άρθρ. 11 του Νόμ. 971/1979, για τον έλεγχο της θεωρητικής και τεχνικής καταρτίσεώς τους σε ότι αφορά στους φακούς και στην εφαρμογή τους.  Ειδικότερα εξετάζονται: αα)Στη λεπτομερή γνώση της ανατομικής του μπροστινού τμήματος του βολβού του ματιού (σκληρός, κερατοειδής, επιπεφυκότας) των βλεφάρων και της δακρυϊκής συσκευής. ββ)Στα στοιχεία παθολογίας των ανωτέρω ανατομικών μορίων. γγ)Στη χρήση του Οφθαλμομέτρου.  β.Με βάση την απόδοση κάθε υποψηφίου στις εξετάσεις ή Επιτροπή διατυπώνει τη γνώμη της εάν αυτός είναι ικανός ή όχι να λάβει άδεια χορηγήσεως και διαθέσεως φακών επαφής. Σε περίπτωση διαφωνίας μεταξύ των μελών της Επιτροπής ισχύει η γνώμη της πλειοψηφίας.  Κάθε υποψήφιος εφ’ όσον αποτυγχάνει έχει δικαίωμα να λάβει μέρος στις εξετάσεις μέχρι και τέσσερες φορές συνολικά. Εάν αποτύχει και την τέταρτη φορά χάνει οριστικά το δικαίωμα για λήψη άδειας διαθέσεως και εφαρμογής φακών. γ.Οι εξετάσεις διενεργούνται σε τρεις εξεταστικές περιόδους το χρόνο. Η πρώτη το μήνα Ιανουάριο, η δεύτερη το μήνα Μάιο και η τρίτη το μήνα Οκτώβριο. Η ημερομηνία, η ώρα και ο τόπος των εξετάσεων ορίζονται κάθε φορά από την αρμόδια Επιτροπή και γνωστοποιείται έγκαιρα σε όλες τις Νομαρχίες. 3.Χορήγηση και τύπος άδειας: Στους υποψηφίους που υποβάλουν τα δικαιολογητικά της παρ. 1 και κρίνονται ικανοί στις εξετάσεις της προηγουμένης παραγράφου, χορηγείται με απόφασή μας άδεια διαθέσεως και εφαρμογή φακών. Ο τύπος της αποφάσεως αυτής ορίζεται ως εξής: «ΑΔΕΙΑ ΔΙΑΘΕΣΕΩΣ ΚΑΙ ΕΦΑΡΜΟΓΗΣ  ΦΑΚΩΝ ΕΠΑΦΗΣ Έχοντας υπόψη: 1.Τις διατάξεις της παρ. 2 του άρθρ. 9 του Νόμ. 971/1979 «περί ασκήσεως του επαγγέλματος του οπτικού και καταστημάτων οπτικών ειδών.  2.Την……………….γνωμοδότηση της Επιτροπής Οπτικών, αποφασίζουμε: Χορηγούμε στ ………………………………… …………………………………………………… «ΑΔΕΙΑ ΔΙΑΘΕΣΕΩΣ ΚΑΙ ΕΦΑΡΜΟΓΗΣ  ΦΑΚΩΝ ΕΠΑΦΗΣ» 4.Λειτουργία Τμήματος φακών επαφής α.Η διάθεση και εφαρμογή των φακών επαφής γίνεται σε ειδικό Τμήμα του Καταστήματος Οπτικών Ειδών που λειτουργεί σε ξεχωριστό χώρο συνεχόμενο του Καταστήματος η και ανεξάρτητο αλλά μέσα στο ίδιο κτίριο. Ο χώρος αυτός έχει εμβαδόν το λιγότερο δέκα τετραγωνικών μέτρων. β.Το Τμήμα Φακών επαφής είναι εξοπλισμένο με τα εξής όργανα και μηχανήματα: αα)Οφθαλμόμετρο ββ)Λάμπα φλουροσείνης  γγ)Συλλογή δοκιμαστικών φακών επαφής δδ)Όργανο μετρήσεως της αποστάσεως του φακού επαφής από τον κερατοειδή (VENIEX). γ.Για τη λειτουργία Τμήματος φακών επαφής απαιτείται άδεια. Η άδεια χορηγείται με απόφαση του οικείου Νομάρχου ύστερα από αίτηση του ενδιαφερομένου. (Αντί για τη σελ. 250,05(β) Σελ. 250.05(γ) Τεύχος 1235-Σελ. 99 Οπτικοί-Καταστήματα οπτικών ειδών 34.Β.μ.11-12 Για τη λήψη της άδειας ο ενδιαφερόμενος μαζί με την αίτηση υποχρεούται να υποβάλει και τα εξής δικαιολογητικά. αα)Αντίγραφο της άδειας διαθέσεως και εφαρμογής φακών επαφής. ββ)Επίσημο σχεδιάγραμμα του χώρου που θα λειτουργήσει το Τμήμα φακών επαφής και  γγ)Κατάλογο των μηχανημάτων και οργάνων.  Για την έκδοση της αποφάσεως χορηγήσεως της αδείας ακολουθείται ανάλογα η διαδικασία που ορίζεται από τις διατάξεις των παρ. 4, 5 και 6 του άρθρ. 7 του Νόμ. 971/1979. Σε περίπτωση μεταστεγάσεως του Καταστήματος Οπτικών Ειδών και χορηγήσεως νέας άδειας κατά τις διατάξεις της παρ. 7 του άρθρ. 7 του Νόμ. 971/1979 απαιτείται νέα άδεια και για τη λειτουργία του Τμήματος φακών επαφής.  δ.Ο οπτικός υποχρεούται να έχει ανηρτημένες σε φανερό σημείο του Τμήματος φακών επαφής τόσο την άδεια διαθέσεως και εφαρμογής φακών επαφής όσο και την άδεια λειτουργίας του Τμήματος.  5.Διαδικασία  α.Οι υποψήφιοι για τις εξετάσεις λήψεως άδειας διαθέσεως και εφαρμογής φακών επαφής υποβάλλουν την αίτηση με τα δικ/κά στη Δ/νση ή το Τμήμα Υγιεινής της οικείας Νομαρχίας μέχρι και 30 ημέρες πριν από την ημέρα των εξετάσεων. β.Η Δ/νση ή το Τμήμα Υγιεινής ελέγχει τα δικαιολογητικά και εφ’ όσον αυτά είναι πλήρη ο υποψήφιος συμπεριλαμβάνεται σε ενιαία κατάσταση που διαβιβάζεται μέσα σε 5 ημέρες από τη λήξη της προθεσμίας υποβολής, στην αρμόδια Επιτροπή Οπτικών.  Εάν τα δικαιολογητικά δεν είναι πλήρη επιστρέφονται στον ενδιαφερόμενο με συγκεκριμένη αιτιολόγηση. γ.Μετά το τέλος των εξετάσεων η Γραμματεία της Επιτροπής συντάσσει κατάσταση όσων πέτυχαν στις εξετάσεις που μαζί με το πρακτικό των εξετάσεων και τα δικαιολογητικά, τα διαβιβάζει στην αρμόδια Δ/νση του Υπουργείου Κοινωνικών Υπηρεσιών για την έκδοση της αποφάσεως χορηγήσεως της άδειας.  Η αίτηση και τα δικαιολογητικά όσων απέτυχαν στις εξετάσεις επιστρέφονται από την Γραμματεία της Επιτροπής στην οικεία Νομαρχία που με τη σειρά της τα επιστρέφει στους ενδιαφερομένους, γνωστοποιώντας τους επίσημα και το αποτέλεσμα των εξετάσεων.  Η Δ/νση ή το Τμήμα Υγιεινής της Νομαρχίας τηρεί βιβλίο υποψηφίων και αποτελεσμάτων των εξετάσεων από το οποίο φαίνεται πόσες φορές ο καθένας απ’ αυτούς έχει λάβει μέρος στις εξετάσεις.  Σελ. 250,06(γ) Τεύχος 1235-Σελ. 100 δ.Οι διατηρούντες καταστήματα οπτικών ειδών οπτικοί οι οποίοι κατά την έναρξη ισχύος της παρούσης τοποθετούν φακούς επαφής, υποχρεούνται όπως σε χρονικό διάστημα ενός χρόνου από τη δημοσίευση της παρούσης, εφοδιασθούν με την προβλεπομένη από τις διατάξεις του άρθρ. 9 του Νόμ. 971/1979 ειδική άδεια διαθέσεως και εφαρμογής φακών επαφής. Την ειδική αυτή άδεια θα λάβουν σύμφωνα με τους καθοριζομένους με την παρούσα απόφαση όρους και διαδικασία.  6.Ποινές  Οπτικοί οι οποίοι διαθέτουν και εφαρμόζουν φακούς επαφής χωρίς την από το άρθρ. 9 του Νόμ. 971/1979 καθοριζομένη άδεια, τιμωρούνται με τις προβλεπόμενες από το άρθρ. 16 του Νόμου τούτου ποινές. Η ισχύς της παρούσης αποφάσεως αρχίζει με την δημοσίευσή της στην Εφημερίδα της Κυβερνήσεως.